BA คัมแบคเปิดบินเส้นทาง “กรุงเทพฯ-กระบี่” ดีเดย์ 27 มี.ค.นี้
BA กลับมาเปิดให้บริการเส้นทางบิน กรุงเทพฯ-กระบี่ (ไป-กลับ) เริ่มตั้งแต่ 27 มี.ค. เป็นต้นไป
17 ก.พ. 2565

บริษัท การบินกรุงเทพ จำกัด (มหาชน) หรือ BA หรือสายการบินบางกอกแอร์เวย์ส แจ้งกลับมาเปิดให้บริการเส้นทางบิน กรุงเทพฯ-กระบี่ (ไป-กลับ) เริ่มวันที่ 27 มีนาคม 2565 เป็นต้นไป
โดยเที่ยวบินเส้นทางกรุงเทพฯ-กระบี่ (ไป-กลับ) จะให้บริการวันละ 1 เที่ยวบิน ด้วยเครื่องบินแบบแอร์บัส เอ 319 โดยเที่ยวบินที่ PG261 ออกจากสนามบินสุวรรณภูมิ เวลา 08.15 น. ถึงสนามบินกระบี่ เวลา 09.40 น. และเที่ยวบินที่ PG262 ออกจากสนามบินกระบี่ เวลา 10.40 น. ถึงสนามบินสุวรรณภูมิ เวลา 12.10 น.
ทั้งนี้บริษัทฯ ยังคงยึดมั่นในการให้บริการโดยคำนึงถึงความปลอดภัย และสุขอนามัยของผู้โดยสารและพนักงานผู้ปฏิบัติงานเป็นสำคัญ และดำเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโควิด-19 อย่างต่อเนื่องโดยเคร่งครัด